b"\n_START_ARTICLE_\nPixel.tv\n_START_PARAGRAPH_\nPixel.tv er Danmarks f\xc3\xb8rste internet tv-kanal, som kun sendes p\xc3\xa5 internettet. Pixel.tv sender mest udsendelser henvendt til spillere (gamere). Stationen blev stiftet af Thomas Bense, som flere gange har optr\xc3\xa5dt i diverse medier, og blandt andet er fast spilanmelder p\xc3\xa5 Go' morgen Danmark. Pixel.tv begyndte i december 2007 med en forsmag i form af forskellige konkurrencer og pr\xc3\xa6mier ved D3-messen._NEWLINE_Udover at Pixel.tv kan ses via internettet p\xc3\xa5 stationens hjemmeside, s\xc3\xa5 kan folk med ComX som kabel-tv eller IPTV udbyder se Pixel.tv p\xc3\xa5 deres TV hjemme i stuen. I for\xc3\xa5ret 2009 indgik Pixel.tv og Kanal K\xc3\xb8benhavn et samarbejde, s\xc3\xa5ledes at Pixel.tv's programserie Gaming! kan ses hver torsdag kl 21.00 og igen mandag morgen kl 7.00. Daniel Juhl Mogensen, der ogs\xc3\xa5 er en del af det faste Pixel.tv hold, er fast spilekspert p\xc3\xa5 The Voice.\n_START_SECTION_\nProgramkoncepter\n_START_PARAGRAPH_\nSneak Peak er udviklerinterviews med folkene bag spillene. Oftest er disse p\xc3\xa5 engelsk og filmet i udlandet._NEWLINE_InSide blev til i samarbejde med XplayN, og er indslag omhandlende eSport og henvender sig til de dedikerede gamere._NEWLINE_InGame d\xc3\xa6kker over videoanmeldelser af de nyeste computer- og konsolspil._NEWLINE_Pixel.tv for b\xc3\xb8rn er indslag rettet mod b\xc3\xb8rn, og d\xc3\xa6kker blandt andet over anmeldelser af b\xc3\xb8rnespil og interviews med udviklere af spil til b\xc3\xb8rn. V\xc3\xa6rt p\xc3\xa5 indslagene er Toke Lars Bjarke, som blandt andet har m\xc3\xb8dt tidligere kulturminister Brian Mikkelsen til en snak om computerspil."